Diari Oficial de la Generalitat Valenciana


Sumari del DOGV 4311, del 09-08-2002 (2002/8498)

Informació pública de la suspensió de l'atorgament de llicències de parcel·lació, edificació, demolició i d'activitat per a la implantació d'ús i activitat, en l'entorn de Pinedo Sud.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   4311

Data del DOGV
:   09-08-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/8498


Organisme emissor
:   Ajuntament de València

Tipus de document
:   Anunci

Informació pública de la suspensió de l'atorgament de llicències de parcel·lació, edificació, demolició i d'activitat per a la implantació d'ús i activitat, en l'entorn de Pinedo Sud. [2002/8498]
  
L'excel·lentíssim ajuntament ple en sessió celebrada el 28 de juny del 2002 va adoptar l' acord següent:
  
«Vist l'acord de la comissió de govern de 28 de desembre del 2001, per la qual va encarregar a la societat municipal AUMSA els treballs de redacció de l'homologació sectorial modificativa amb ordenació detallada de l'entorn de Pinedo i estudi d'impacte ambiental.
  
Vist que l'arquitecte a qui s'ha encomanat la redacció del projecte, per compareixença de 19 de juny de 2002, ha posat de manifest la necessitat d'ampliar l'àmbit d'actuació i, en conseqüència, de suspendre la concessió de llicències en aquelles zones de sòl urbà que puguen resultar afectades, aportant un pla on es reflectixen cinc àrees de suspensió de llicències.
  
Vist l'informe del cap del servici de planejament.
  
En virtut del que disposa l'article 152 del Reglament de Planejament de la Comunitat Valenciana, que preveu la suspensió de llicències, a fi de facilitar l'estudi o reforma de l'ordenació urbanística, fins i tot abans que el pla siga sotmés a informació pública.
  
I, amb el dictamen previ de la comissió informativa d'urbanisme, s'acorda:
  
1r Suspendre, pel termini d'un any, l'atorgament de llicències de parcel·lació, edificació, demolició, i d'activitat per a la implantació d'usos i activitats, en l'entorn de Pinedo Sud, segons àmbits definits en el pla que obra en el foli 44 de l'expedient 03305/704/2001.
  
La suspensió abasta també l'atorgament de llicències d'obres de reforma i/o menors quan tinguen per objecte l'habilitació d'un local destinat a la implantació d'una nova activitat subjecta a llicència.
  
2n La suspensió de llicències implica també la dels acords aprovadors de nous programes en la zona afectada.»
  
I contra l'acte administratiu transcrit, que és definitiu en via administrativa, i de conformitat amb el que establixen la Llei Reguladora de Règim Jurídic de les Administracions Públiques i del Procediment Administratiu Comú i la Llei Reguladora de la Jurisdicció Contenciosa Administrativa, podreu interposar un dels recursos següents:
  
a) Amb caràcter potestatiu, recurs de reposició davant el mateix òrgan que va dictar l'acte recorregut, en el termini d'un mes, a comptar des de l'endemà de la recepció d'esta notificació.
  
Si transcorreguera un mes des de l'endemà de la interposició del recurs de reposició sense que este haja estat resolt, podreu entendre que ha estat desestimat i interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.
  
b) Recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, dins el termini de dos mesos comptadors des de l'endemà de la recepció d'esta notificació.
  
Tot això sense perjudici que puga exercir qualsevol altre recurs o acció que estime procedent.